23.10 . 2020 Webcafe Далеч по - цивилизован , но все пак остър и изпълнен с обвинения и нападки - финалният дебат между двамата кандидати за президент на САЩ демонстрира ползата от специално въведения бутон , заглушаващ микрофоните на кандидатите . Така , за разлика от предишния сблъсък между Доналд Тръмп и Джо Байдън , който се превърна в емоционално надвикване на двама възрастни мъже , сега кандидатите успяха ясно да изложат позициите си и тезите си по основните теми на президентската кампания . Коронавирусът Безспорно доминираща тема продължи да бъде пандемията от коронавируса , засилена от втората вълна , обхванала САЩ . Още в самото начало на дебата и двамата кандидати бяха помолени да обяснят как точно биха подходили към овладяването на лавината от нови случаи , обхванала повечето щати на страната . Тръмп за пореден път обвини Китай за вируса и защити сегашната си политика за справяне с пандемията . По думите му , реакцията му спрямо заплахата е предотвратила смъртта на 2 млн . американци - нещо , което от CNN отбелязват като подвеждащо твърдение . Макар първоначалните модели наистина да показват , че 2 милиона американци може да умрат от COVID - 19 , това е прогностичен модел , в който Белият дом не взима абсолютно никакви мерки за спирането на болестта . И въпреки че страната е в разгара на втора вълна на заразата , Тръмп целенасочено зае по - оптимистична позиция , настоявайки че САЩ са преминали истинския пик на заразените . " Наближаваме края . Вирусът си отива . На други места има някои скокове и пикове . Скоро няма да ги има " , категоричен беше президентът . На свой ред , Джо Байдън обвини Тръмп , че е реагирал неадекватно на COVID - кризата , като по думите му , всеки ден в страната умират по около 1000 души . Той предупреди също така , че страната е изправена пред " мрачна зима " . Заради реакцията на президента досега по проблема с коронавируса , Байдън заключи , че Тръмп не може да продължи да управлява . " Този , който носи отговорност за смъртта на толкова хора , не може да остане президент на Съединените щати " , посочи Байдън . Доналд Тръмп от своя страна заяви , че неговата администрация е направила и прави всичко възможно за справяне с кризата . Той добави , че новата ваксина може би ще е готова в рамките на близките седмици , макар " това да не е гаранция " . Президентът обвини Байдън , че смята да блокира американската икономика , което би довело до множество негативни последици , като според него " лекарството не трябва да е по - лошо от болестта " . Той заяви , че очаква също така 99 % от заболелите от COVID - 19 да оздравяват . Байдън отправи предупреждение , че само до края на 2020 г . заразата може да отнеме живота на още 200 хиляди американци , акцентирайки върху своя план за противодействие на това - носене на маски и масово тестване . Синът на Байдън Доналд Тръмп успя да вмъкне в дебата темата за сина на Джо Байдън и скандала с него в Украйна ( заради който самият Тръмп за малко се размина с импийчмънт ) . Той твърди , че Джо Байдън лично се е възползвал от бизнес сделките на сина си в Украйна и Китай , като се позовава на информации , за които се твърди , че са взети от лаптопа на Хънтър Байдън . Самата история тръгна , след като личният адвокат на Тръмп - Рудолф Джулиани , предостави на New York Post " копие на твърдия диск на компютъра на Хънтър Байдън " . Смята се , че ФБР има копие от компютъра , но нито бюрото , нито която и да е друга федерална агенция са потвърдили автентичността на компютъра или имейлите . Според един от имейлите през 2015 г . , докато Джо Байдън все още е вицепрезидент и отговаря за отношенията на САЩ с Украйна , неговият син е уредил среща между него и изпълнителен директор на компанията , за която Хънтър работи . От кампанията на Байдън категорично отхвърлят всички подобни обвинения . По време на дебата обаче Тръмп обвини Джо Байдън , че той и семейството му са получавали значителни суми от няколко чужди държави . Той твърди , че става дума включително за 3.5 милиона долара от Русия . Байдън категорично отхвърли обвиненията , като увери , че не е получил и цент . Той подчерта , че тези обвинения срещу него са били опровергани от експерти . " Аз не съм направил нищо неетично по отношение на Украйна " , заяви демократът по повод работата на сина му Хънтър като член на управата на украинската компания " Бурисма " . На свой ред кандидатът на демократите " върна жеста " напомняйки за ситуацията с данъчната декларация на Тръмп и спекулациите , че президентът е укривал данъци - федерално престъпление в САЩ . Руската заплаха в изборите Важна част от дебата засегна и намесата на страни като Русия и Иран в изборния процес в САЩ . По - рано тази седмица американските спецслужби огласиха информация , че двете държави са предприели активни действия за намеса в изборите за Белия дом . По думите на Байдън всяка страна , която опитва да се намесва , трябва скъпо да плати за това . " Те се намесват в суверенитета на САЩ . Точно това става сега " . Той заяви , че Русия предпочита Тръмп за президент , защото Байдън е неудобен за Кремъл : " Русия иска да направи така , че да не бъда следващият президент на САЩ , защото знаят , че ги познавам , а и те ме познават " , поясни той . Джо Байдън обвини Доналд Тръмп , че никога не е критикувал Владимир Путин за руската намеса в американските избори . Тръмп е в твърде топли отношения с лидерите на авторитарни страни , с бандити , подчерта кандидатът на демократите . В отговор Тръмп заяви , че " никой не се държи по - строго с Русия " от него . Той изтъкна , че е убедил страните от НАТО да увеличат разходите си за отбрана , за да укрепят сигурността си срещу руската заплаха . Имиграция и расови проблеми И двамата кандидати се опитаха да спечелят латино избирателите по време на дебата . От една страна , резултатите на Байдън сред тази демографска група не са от най - добрите , но от друга , Тръмп като цяло не се представя добре сред малцинствата . Въпреки тези опити обаче настоящият президент защити решението на администрацията си да раздели родители имигранти от децата им на границата . След като тази седмица се появи новината , че над 500 деца все още са разделени от родителите си , темата се превърна в проблем . Вместо да обясни политиката на администрацията си или да изрази съжаление за семействата , които бяха разделени , Тръмп многократно се опитваше да убеди зрителите , че " клетките " , в които са държани някои деца , са построени при администрацията на Обама . Той също така се похвали колко добро отношение получавали децата , разделени със семействата си на границата . " За тях се грижат толкова добре . Те са в толкова чисти съоръжения " , заяви Тръмп . Студената реакция на Тръмп даде възможност на Байдън да даде най - страстния си отговор за вечерта , наричайки политиката за разделяне на семейството потъпкване на всичко , за което Америка се застъпва по принцип . " Децата бяха изтръгнати от ръцете на родителите си и сега не могат да намерят над 500 от тези родители . Тези деца са сами . Няма къде да отидат . Няма къде да отидат . Това е престъпно " , коментира разпалено Байдън . Тръмп коментира , на свой ред , че политиките на неговата администрация целят да прекратят произволното влизане на хора в страната , които незаконно преминават границата . Според него досега подобни нарушители са били освобождавани , докато се разглеждат съдебните им дела . По - късно по време на раздел , посветен на " расовия въпрос в Америка " , Тръмп за пореден път заяви , че е направил повече за чернокожите от всеки президент от Ейбрахам Линкълн насам . Той категорично отрече твърденията , че е расист , заявявайки че от всички в залата той е най - малко расист . Байдън се подигра на този отговор : " Ейбрахам Линкълн тук е един от най - расистките президенти , които сме имали в американската история " . Екологията и позицията на Байдън за изкопаемите горива Един от ключовите моменти за кандидата на републиканците в дебата беше офанзивата , която предприе срещу опонента си по темата за изкопаемите горива . Джо Байдън отправи коментар , че възнамерява да откъсне икономиката на САЩ от петрола , което даде възможност на Тръмп да го атакува по този параграф . " Запомни това , Тексас ! Ще запомните ли това Пенсилвания , Оклахома , Охайо ? " , заяви републиканецът , обръщайки се към някои от спорните щати преди изборите , които силно разчитат все още на изкопаемите горива . На свой ред обаче Байдън заяви , че петролът и въглищата са едни от най - големите замърсители и трябва да се върви в посока към чиста енергия . Все пак той подчерта , че в случая не говори за тотално отказване , а по - скоро за премахване на субсидиите за петрол . Това е заключителният дебат преди президентските избори . Те бяха проследени от многомилионна аудитория . За Доналд Тръмп , който според социологическите допитвания изостава от Джо Байдън , беше много важно да се представи добре . Според първите реакции на коментаторите обаче , равносметката от дискусиите показва паритет между двамата оратори .